Diari Oficial de la Generalitat Valenciana


Sumari del DOGV 1096, del 29-06-1989 (1989/814344)

ORDRE d'1 de juny de 1989, de la Conselleria de Cultura, Educació i Ciència, per la que es convoquen ajudes a la promoció de produccions valencianes de cine o vídeo durant l'any 1989.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(3)/dof/vci/html**

### Dades del document

Número de DOGV
:   1096

Data del DOGV
:   29-06-1989

Secció del DOGV
:   DISPOSICIONS GENERALS

Número del document
:   1989/814344


Data del document
:   01-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de juny de 1989, de la Conselleria de Cultura, Educació i Ciència, per què es convoquen ajudes a la promoció de produccions valencianes de cine o vídeo durant l'any 1989.  
Amb el fi d'afavorir la promoció exterior de pel·lícules valencianes de cine o vídeo, a partir de la presència i l'exhibició en Festivals, Mostres, Setmanes Cinematogràfiques, Mercats del Film,, durant l'any 1989, d'acord amb els articles 2 i 31.4 de la Llei Orgànica 5/1982, per la qual s'aprovà l'Estatut d'Autonomia de la Comunitat Valenciana i fent ús de la facultat que em confereix l'articles 35 de la Llei de la Generalitat Valenciana 5/1983, de 30 de desembre de Govern Valencià.  
ORDENE:  
Article primer  
Es convoca la concessió d'ajudes per a assistir a Festivals, Mostres, Setmanes Cinematogràfiques, Mercats del Film, i promoció en aquestos de produccions valencianes de cine o vídeo.  
Article segon  
S'aproven les bases per les que es regirà la convocatòria, les quals s'inclouen com annex a aquesta Ordre.  
DISPOSICIONS FINALS  
Primera  
S'autoritza el Director General de Patrimoni Cultural a dictar les resolucions que requeresca l'aplicació i el desenvolupament d'allò que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 1 de juny de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
BASES PER A LA CONCESSIO D'AJUDES PER A LA PROMOCIO DE PRODUCCIONS VALENCIANES DE CINE 0 VIDEO  
1. Modalitats de l'ajuda.  
Les ajudes per a la promoció de produccions valencianes de cine o vídeo no podran superar la quantitat de 150.000 PTA cadascuna, en els casos que es tracte d'una activitat a desenvolupar en el territori de l?Estat Espanyol, i de 300.000 PTA. quan aquesta activitat tinga lloc en l?estranger, i l?import serà sufragat amb càrrec a l'aplicació pressupostària 06.72.226.7 de pressupost per a 1989 de la Generalitat Valenciana, dins la linea de subvenció 403/000/89.  
2. Beneficiaris.  
Podran optar a aquestes ajudes aquells productors o realitzadors inscrits en el Registre Administratiu d'Empreses Cinematogràfiques de Producció de la Comunitat Valenciana que acrediten produccions de cine o vídeo en el moment de fer la sol·licitud o que en disposarà en el moment de la celebració del Festival, Mostra, etc. per al qual sol·liciten l'ajuda.  
3. Sol·licituds.  
a) El termini de presentació de sol·licituds s'iniciarà a partir de l?endemà de la publicació en el Diari Oficial de la Generalitat Valenciana i finalitzarà el 31 de juliol de 1989.  
b) Les sol·licituds s'hauran de formalitzar segons el model que es proporcionarà als Serveis Territorials d'Educació i Cultura: Avda. Navarro Reverter, 2. 46632 Valencia. Tel. 96/3738811. Avda. del Mar, 23 12486 Castelló. Tel. 96/4232911. Carratalà, 47. 03696. Alacant. Tel. 96/5100400 i s'hauran d'adjuntar els documents següents:  
1. Fotocòpia del DNI del sol·licitant.  
2. Amplia informació sobre el Festival, Mostra, etc., en què es vol participar, dates, lloc de cel·lebració, d'altres participants, etc. i un programa detallat d'activitats de l'edició de 1988.  
c) Justificant d'inscripció en el Festival de referència o un document expedit per l'Organització d'haver estat invitat a participar-hi. En aquest últim cas s'hauran d'especificar les condicions i les característiques de la invitació, quantitat, i d'altres condicions.  
d) També s'ha de fer constar les subvencions que s'hagen sol·licitat amb aquesta finalitat a altres institucions i organismes, i aquelles que arribat el cas, els hagen estat concedides per a la mateixa finalitat.  
e) Amplia informació sobre la producció valenciana de cine o vídeo que es pretén de promocionar: fitxa Tècnica completa, dossier de premsa, i semblant, i en general tot el material corn a exposició del pla de promoció que vol dur endavant.  
f) La relació de persones que realitzarà el viatge de promoció i també fotocòpies o originals de tot el material que vaja a presentar-se en el Festival acompanyant la projecció de la pel·lícula (cartells, catàlegs, notes de premsa, i semblants), pressupost estimat de les despeses que suposa el viatge o la promoció per què es sol·licita l'ajuda.  
4. Tramitació.  
1. Tota la documentació requerida es presentarà en els Serveis Territorials d'Educació i Cultura junt amb la sol·licitud, o bé s'enviarà per qualsevol dels procediments establerts en l'article 66 de la Llei de Procediment Administratiu.  
2. Si la sol·licitud no inclou totes les dades exigides o faltara documentació acreditativa, s'instarà a l?interessat perquè en el termini de deu dies subsane aquests defectes, amb l'advertència que en cas contrari no es donarà curs a la sol·licitud incompleta i s'arxivarà l?expedient. En qualsevol cas, la Direcció General de Patrimoni Cultural podrà requerir als sol·licitants perquè proporcionen qualsevol informació aclamatòria que calga relacionada amb els punts anteriorment esmentats.  
3. Els Serveis Territorials d'Eduació i Cultura enviaran les sol·licituds d'ajuda amb l?informe corresponent al Servei de Música, Teatre i Cinematografía de la Conselleria de Cultura, Educació i Ciència, el qual, després d'instruir l?expedient, elevarà les propostes informades a l'Il·lm. Sr. Director General de Patrimoni Cultural.  
5. Resolució de les sol·licituds.  
En atenció a les propostes elevades pel Cap de Servei de Música, Teatre i Cinematografía, després de l?estudi previ de la Comissió creada amb aquesta finalitat el Director General de Patrimoni Cultural resoldrà la concessió o la denegació de les ajudes sol·licitades.  
6. Obligacions dels beneficiaris.  
El beneficiari una vegada realitzada l'activitat objecte de l'ajuda ha de justificar documentalment la seua assistència al Festival, Mostra o Encontre, i la presència allí de la pel·lícula per mitjà d'un certificat expedit per la secretaria del Comitè Organitzador, al qual acompanyarà una memòria detallada de les activitats de promoció realitzades al voltant de la pel·lícula, pase en el Festival, roda de premsa, col·loquis i altres, i exemplars de tot el material gràfic que s'haja editat amb aquesta finalitat.  
7. Pagament de les ajudes.  
El pagament de les ajudes es realitzarà d'una sola vegada i començarà a tramitar-se a partir del moment en què el beneficiari complesca els requisits que s'especifiquen en l'apartat anterior.  
L'incompliment de qualsevol dels requisits estipulats en aquesta convocatòria, i l?infracció provada en algun dels seus extrems, farà nul·la la concessió de l'ajuda i l'obligarà al reemborsament de les quantitats percebudes.


Còpia Permalink ELI